# Ben Johnson

### Wikipedia

Ben Johnson voittaa 100 metrin juoksun Soulin olympialaisissa. Hänen juoksunsa hylättiin myöhemmin kiellettyjen aineiden käytön takia.

Benjamin Sinclair "Ben" Johnson (s. 30. joulukuuta 1961, Falmouth, Jamaika) on kanadalainen entinen pikajuoksija, joka sittemmin jäi kiinni dopingista. Hänen päämatkansa oli 100 metrin juoksu.

Johnsonin ensimmäiset MM-kilpailunsa olivat Helsingissä 1983, jolloin hänen kisataipaleensa jäi semifinaaleihin. Johnson juoksi tuolloin kuudenneksi ajalla 10.44. Seuraavan vuoden olympialaisissa Los Angelesissa hän juoksi 100 metriä aikaan 10.22, joka riitti kolmanteen tilaan. Carl Lewis ja Sam Graddy jättivät vielä Johnsonin taakseen. Johnson juoksi myös Kanadan joukkueessa Tony Sharpen, Desei Williamsin ja Sterling Hindsin kanssa 4 x 100 metrillä. Joukkueen aika oli 38,70 ja se riitti kolmanteen tilaan.

Ura jatkui nousujohteisena, ja vuoden 1987 Rooman maailmanmestaruuskilpailuissa Johnson voitti 100 metrin juoksun maailmanennätysajalla 9,83. Soulin olympialaisissa 1988 Johnson voitti jälleen ja paransi maailmanennätystään aikaan 9,79. Hän jäi kuitenkin tämän jälkeen kiinni kiellettyjen aineiden käytöstä, ja sai kahden vuoden kilpailukiellon.

Johnson esiintyi uransa huipulla ollessaan näkyvästi mainoksissa ja sai rahakkaita sponsorisopimuksia, mutta rahahanat hyytyivät nopeasti dopingkäryn jälkeen. Hän ei kuitenkaan luovuttanut, vaan osallistui kilpailukiellon päätyttyä Tokion MM-kisoihin 1991 ja Barcelonan olympialaisiin 1992 kohtalaisella menestyksellä.

Barcelonassa Johnsonin ura sai nolon lopun. Hän jäi uudestaan kiinni dopingista ja sai elinikäisen kilpailukiellon. Kaikki hänen tuloksensa mitätöitiin, mukaan lukien hänen hallussaan ollut halliratojen 60 metrin maailmanennätys. Johnson on kuitenkin säilyttänyt legendaarisuutensa varsinkin kotimaassaan Kanadassa. Sittemmin Johnsonin uskomattomalta tuntuvaan aikaan 9,79 on pystyneet muutkin juoksijat; Maurice Greene sivusi aikaa 1999 Ateenassa, Tim Montgomery juoksi 2002 9,78 joka kuitenkin dopingista johtuen hylättiin myöhemmin, Asafa Powell juoksi 2005 9,77 jota Justin Gatlin sivusi 2006, minkä jälkeen myös Gatlin jäi kiinni dopingista.

Viime aikoina Johnson on kertonut useaan otteeseen olleensa sabotasiin ja eräänlaisen salaliiton uhri Soulin tapahtumissa. Doping-näytteestä löytynyt stanotsoli ei kuulemma kuulunut Johnsonin käyttämiin doping-aineisiin ja täten hänen mukaan hän ansaitsisi Soulin kullan takaisin ja varsinkin Roomassa 1987 voittamansa maailmanmestaruuden missä näyte oli puhdas.

| Tämä yleisurheilijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/n/Ben_Johnson_57b3.html

Luokat: Yleisurheilijatyngät | Kanadalaiset pikajuoksijat | Dopingista kärähtäneet urheilijat | Kanadalaiset olympiamitalistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- 한국어
- Hrvatski
- Italiano
- עברית
- Nederlands
- 日本語
- Svenska
- 中文